ഐഎസ്എല്: ആഴ്ചാവസാനമുള്ള മത്സരങ്ങള് രാത്രി 9.30ന് വരുന്ന ഐഎസ്എല് സീസണിലെ ഡബിള് ഹെഡറിന്്റെ സമയത്തില് മാറ്റം. ആഴ്ചാവസാനത്തിലുള്ള ഡബിള് ഹെഡറുകള് ഇനി മുതല് രാത്രി 9.30നാണ് ആരംഭിക്കുക. മറ്റ് ദിവസങ്ങളില് 7.30നു തന്നെയാണ് മത്സരങ്ങള്. കഴിഞ്ഞ സീസണ് വരെ ഡബിള് ഹെഡറുകള് ഉള്ള ദിവസങ്ങളില് വൈകിട്ട് 5.30ന് മത്സരം ആരംഭിക്കുമായിരുന്നു. ഇതാണ് രാത്രി 9.30ലേക്ക് മാറ്റിയത്. isl weekend time change സമയമാറ്റം സംബന്ധിച്ച വിവരം ലീഗ് അധികൃതര് ടീമുകളെ അറിയിച്ചിട്ടുണ്ട്. രാത്രി 9.30ന് മത്സരം ആരംഭിക്കുമ്ബോള് അത് കളിക്കാര്ക്കും ആശ്വാസമാണ്. വൈകിട്ട് 5.30നുള്ള മത്സരത്തില് ഹ്യുമിഡിറ്റി പ്രശ്നമാവാറുണ്ടായിരുന്നു. രാത്രിയിലേക്ക് മത്സരം മാറ്റുമ്ബോള് അത് കളിക്കാര്ക്കും സഹായകരമാണ്. പുതിയ സീസണിലേക്കുള്ള മത്സരക്രമം ഈ ആഴ്ച തന്നെ പ്രഖ്യാപിച്ചേക്കുമെന്നാണ് സൂചന. അതേസമയം, വരുന്ന ഐഎസ്എല് സീസണിന്്റെ ഉദ്ഘാടന മത്സരത്തിലും എടികെ മോഹന്ബഗാനും കേരള ബ്ലാസ്റ്റേഴ്സും തമ്മില് ഏറ്റുമുട്ടുമെന്നാണ് റിപ്പോര്ട്ട്. നവംബര് 19നാണ് ഐഎസ്എല് സീസണ് ആരംഭിക്കുക. ഫറ്റോര്ഡ സ്റ്റേഡിയത്തില് വച്ചാണ് ഉദ്ഘാടന മത്സരം. കഴിഞ്ഞ മൂന്ന് മൂന്ന് സീസണുകളിലും കേരള ബ്ലാസ്റ്റേഴ്സും എടികെ മോഹന്ബഗാനും തമ്മിലായിരുന്നു ഉദ്ഘാടന മത്സരം. Read Also : ഡ്യുറന്ഡ് കപ്പ് ഫുട്ബോളില് കേരളാ ബ്ലാസ്റ്റേഴ്സിന് ജയം ഐഎസ്എല് ഗോവയില് തന്നെ നടന്നേക്കും എന്നാണ് റിപ്പോര്ട്ട്. രാജ്യത്തെ കൊവിഡ് വ്യാപനം പരിഗണിച്ച് ഒരു സ്ഥലത്ത് തന്നെ ഇത്തവണയും ഐഎസ്എല് നടത്തിയേക്കുമെന്നാണ് റിപ്പോര്ട്ട്. കഴിഞ്ഞ സീസണ് ഗോവയിലാണ് നടത്തിയത്. ലീഗ് വിജയകരമായിരുന്നു. അതുകൊണ്ട് തന്നെ ഇത്തവണയും മത്സരങ്ങള് ഗോവയില് തന്നെ നടക്കുമെന്ന് സൂചനയുണ്ട്. ഗോവയ്ക്കൊപ്പം കൊല്ക്കത്തയും സംഘാടകര് പരിഗണിക്കുന്നുണ്ട്. ഡ്യുറന്ഡ് കപ്പ് ഫുട്ബോളില് കേരളാ ബ്ലാസ്റ്റേഴ്സിന് വിജയത്തുടക്കം ലഭിച്ചു. ഇന്ത്യന് നേവിയെ എതിരില്ലാത്ത ഒരു ഗോളിനാണ് ബ്ലാസ്റ്റേഴ്സ് തോല്പ്പിച്ചത്.പെനല്റ്റി കിക്ക് വഴി അഡ്രിയാന് ലൂണ ആണ് ബ്ലാസ്റ്റേഴ്സിന്റെ വിജയഗോള് നേടിയത്. ഇരു ടീമുകള്ക്കും നിരവധി അവസരങ്ങള് ലഭിച്ചെങ്കിലും അതൊന്നും ഗോളാക്കി മാറ്റാനായില്ല. ആദ്യ പകുതിയില് പന്തടക്കത്തിലും പാസിംഗിലും ബ്ലാസ്റ്റേഴ്സ് തന്നെയായിരുന്നു മുന്നില്.ബ്ലാസ്റ്റേഴ്സിന്റെ കെ.പ്രശാന്തിനെ ബോക്സില് വീഴ്ത്തിയതിനാണ് റഫറി പെനല്റ്റി വിധിച്ചത്. കെ പി രാഹുലും അബ്ദുള് ഹക്കുവും ബ്ലാസ്റ്റേഴ്സിന്റെ ആദ്യ ഇലവനില് ഇറങ്ങി. ഒമ്ബതാം മിനിറ്റില് പി എം ബ്രിട്ടോയിലൂടെ നേവി മുന്നിലെത്തേണ്ടതായിരുന്നു. പതിനെട്ടാം മിനിറ്റില് ഗോളിലേക്ക് ലഭിച്ച മികച്ച അവസരം രാഹുല് നഷ്ടമാക്കി. Story Highlight: isl weekend double heades time change